সুকিয়ান
সুকিয়ান (বা সুখিয়ান বা সুগিয়ান) হল ডাল, গুড় এবং ময়দা দিয়ে তৈরি একটি তেলে ভাজা খাবার। এটিকে "সুগুন্তালু"ও বলা হয়। এটি দক্ষিণ ভারতীয় রন্ধনশৈলীর একটি জনপ্রিয় খাদ্য এবং এটি সাধারণত বিকেলের নাস্তার সময় ধোয়া ওঠা গরম চায়ের সাথে একটি মুখরোচক সাইড ডিশ বা নাস্তা হিসাবে খাওয়া হয়। ভেতরের পুর তৈরি করার জন্য প্রথমে ডাল (মুগ ডাল) এবং গুড় চুলায় রান্না করা হয়। এরপরে এদেরকে মাখিয়ে একটি পিং পং বলের আকারে তৈরি করা হয় এবং শেষে নারকেল তেল / অন্য কোনো তেলে অনেকক্ষণ ধরে ভাজতে হয়। এটি একটি পুষ্টিকর ও উপাদেয় নাস্তা। গুড়ের ব্যবহার খাবারটিকে মিষ্টি স্বাদ দেয় এবং নারকেলের ব্যবহার এতে মচমচে করে। কেরালা এবং তামিলনাড়ুর শহর ও গ্রামের ছোট ছোট চায়ের দোকানেও এই খাবার প্রায়ই পাওয়া যায়।